PERUSTELUT

EHDOTUKSEN TAUSTA

1.Työttömiksi jääneitä työntekijöitä tukevan Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28. huhtikuuta 2021 annetussa Euroopan parlamentin ja neuvoston asetuksessa (EU) 2021/691, jäljempänä ’EGR-asetus’.

2.Italia toimitti 15. heinäkuuta 2021 hakemuksen EGF/2021/002 IT/Air Italy EGR:n rahoitustuen saamiseksi sen jälkeen, kun Air Italy SpA oli vähentänyt työntekijöitä Italiassa.

3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

HAKEMUKSEN TIIVISTELMÄ

EGR-hakemus EGF/2021/002 IT/Air Italy Jäsenvaltio Italia Asianomaiset alueet (NUTS 2 -taso) Sardegna (ITG2) Hakemuksen jättämispäivä 15. heinäkuuta 2021 Ilmoitus hakemuksen vastaanottamisesta 29. heinäkuuta 2021 Lisätietopyyntö 29. heinäkuuta 2021 Lisätietojen toimittamisen määräaika 19. elokuuta 2021 Arvioinnin päättämisen määräaika 29. lokakuuta 2021 Toimintakriteeri EGR-asetuksen 4 artiklan 2 kohdan a alakohta

Ensisijainen yritys Air Italy SpA

Asianomaisten yritysten määrä 1 Toimiala (NACE Rev. 2:n kaksinumerotaso) Kaksinumerotaso 51 (Ilmaliikenne) Viiteajanjakso (neljä kuukautta): 1. syyskuuta 2020 – 1. tammikuuta 2021 Viiteajanjaksona tapahtuneet työntekijävähennykset (a) 466 Työntekijävähennykset ennen viiteajanjaksoa tai sen jälkeen (b) 145 Vähennettyjen työntekijöiden kokonaismäärä (a + b) 611 Tukeen oikeutettujen edunsaajien kokonaismäärä 611 Kohteena olevien edunsaajien kokonaismäärä 611 Yksilöllisten palvelujen talousarvio euroina 4 376 000 EGR:n täytäntöönpanon talousarvio euroina 0 182 400 Kokonaistalousarvio euroina 4 558 400 EGR:n tuki euroina (85 %) 3 874 640

HAKEMUKSEN ARVIOINTI

Menettely

4.Italia toimitti hakemuksen EGF/2021/002 IT/Air Italy 15. heinäkuuta 2021 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti vastaanottaneensa hakemuksen ja pyysi Italialta lisätietoja 29. heinäkuuta 2021. Nämä lisätiedot toimitettiin 15 työpäivän kuluessa pyynnön esittämisestä. Täydellisen hakemuksen vastaanottamisesta alkava 50 työpäivän määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 29. lokakuuta 2021.

Hakemuksen tukikelpoisuus

Asianomaiset yritykset ja edunsaajat

5.Hakemus koskee 466:ta työttömäksi jäänyttä työntekijää, joiden työskentely on loppunut yrityksessä Air Italy SpA. Yritys on toiminut toimialalla, joka on luokiteltu NACE Rev. 2:n kaksinumerotasoon 51 (Ilmaliikenne). Air Italyn työntekijävähennykset on tehty NUTS 2 -alueella Sardegna (ITG2).

Toimintakriteerit

6.Italia toimitti hakemuksen käyttäen perustana EGR-asetuksen 4 artiklan 2 kohdan a alakohdan toimintakriteeriä, jossa edellytyksenä on vähintään 200:n työttömäksi jääneen työntekijän työskentelyn loppuminen neljän kuukauden viiteajanjakson aikana jäsenvaltiossa sijaitsevassa yrityksessä.

7.Hakemuksen neljän kuukauden viiteajanjakso alkoi 1. syyskuuta 2020 ja päättyi 1. tammikuuta 2021.

8.Viiteajanjaksolla jäi työttömäksi 466 Air Italyn työntekijää.

Työttömiksi jääneiden ja työskentelyn loppumisen laskeminen

9.Kaikkien viiteajanjakson aikana työttömiksi jääneiden työskentelyn loppuminen on laskettu päivästä, jona työnantaja neuvoston direktiivin 98/59/EY 3 artiklan 1 kohdan mukaisesti ilmoitti kirjallisesti toimivaltaiselle viranomaiselle suunnitelluista joukkovähentämisistä. Italia vahvisti ennen komission arvioinnin valmistumispäivää, että nämä 466 työntekijävähennystä on tosiasiallisesti toteutettu.